open-index/open-wikipedia-markdown huggingface dataset:
Вал д’Изер

**Вал д’Изер** () — француска општина во департманот Савоја и регионот Оверњ-Рона-Алпи. Се наоѓа во југоисточниот дел на Франција, на оддалеченост од 5&nbsp;km од границата со Италија.

Мало планинско село до манастирот Вануаз, изолирано за време на снежните периоди за време на своето минато. Вал д’Изер, благодарение на развојот на скијањето од 1930-тите, го прави една од најпознатите светски скијачки престолнини.

На скијачките патеки во  Вал д'Изер редовно се одржуваат трки од Светскиот куп, секој декември во машките дисциплини, а исто така се одржувале трки во повеќе скијачки дисциплини во рамки на Зимските олимписки игри во 1992.

## Надворешни врски

* Туристичко биро на Вал д’Изер
* Историја на општината

Категорија:Општини во Савоја (департман)
Категорија:Скијачки центри во Франција
Нике (божица)

мини|Статуетка на божицата Нике пронајдена во Вани, Грузија
**Нике** (старогрчки: Νίκη) - божица на победата во старогрчката митологија. Нејзин пандан во римската митологија била божицата Викторија. Познат е храмот на Нике Аптерос која се наоѓа на Акропол. Како гласничка на победата, таа најчесто е претставена како лета со раширени крила или се спушта на земјата, облечена во раскрилена облека.

## Нике како тема во уметноста
* „Нике која се колеба“ - песна на полскиот поет Збигњев Херберт.

## Наводи

Категорија:Старогрчка митологија
Категорија:Старогрчки богови
Црн Камен (Кораб)

**Црн Камен** — врв во средишниот дел на главниот срт на протегање на планината Кораб, во Република Македонија. Неговата надморска височина изнесува 2.404 метри.  
## Местоположба
Се наоѓа во средишниот дел на планината Кораб на главниот срт, во непосредна близина односно на самата гранична линија меѓу Македонија и Албанија. Според местоположбата на врвот Црн Камен се наоѓа на координатите 41°43'24.9" северна географска широчина и 20°30'51.3" источна географска должина. Сместен е на главниот срт на протегање на планината Кораб, веднаш помеѓу врвовите Шупла Стена (2431 м.) на југ и Дерза (2403 м.) веднаш непосредно на север. Врв Црн Камен кој и самиот има зашилен остар изглед со тесен шпицест срт е токму во средината помеѓу двата зашилените и остри врвови Шупла Стена и Дерза, на истиот планински гребен определен со превоите Шкртец и Цигански Проход, поради што погледнати од повеќе места од далечина тие три врвови даваат особено убава налик „алпска“ глетка. Црн Камен се одликува со многу величествена глетка, при што двете падини му се многу стрми со испресечни карпи со сипари од ситни камења и бујна трева при што на источната падина веднаш под самиот врв карпата има изразите црна боја поради што врвот и го добил името *Црн Камен*. Црната боја на карпата веднаш под врвот е изразите и забележлива од далеку како спротивност на околните сиви, жолтеникави и бели камења и веројатно е настаната како поради (веројатно гранитниот) составот така и од слевањето на вода и припекот поради поставеноста кон исток - североисток. Сртот на самиот врв е многу тесен и тревнат со стрмни провалии од двете страни, но до последните сантиметри пред највисоката точка тој е и карпест поради што е многу тежок за искачување. Поради тоа што самата највисока точка на врвот е многу тесна, на нејзе има место да застанат највеќе 3 до 4 луѓе. Врвот Црн Камен може да се искачи по доброразгазената граничарска патека која води и го заобиколува по неговата источна падина, а најдобрата можност за искачување е по тревнатата североисточна падина до малото тревнато и зарамнето планинско седло на сртот кое го одделува од сосдениот врв Дерза, од кое за 5 минути во правец може да се искачат овие два врва.

## Галерија


File:Црн Камен (Кораб) 02.jpg|Поглед на врвот Црн Камен со забелжителната црна боја на карпите, од североисток
File:Црн Камен (Кораб) 03.jpg|Поглед на Црн Камен со забелжителната црна боја на карпите, непосредно под врвот
File:Црн Камен (Кораб) 04.jpg|Поглед на Црн Камен со забелжителната црна боја на карпите, непосредно под врвот


## Наводи

Категорија:Врвови во Македонија
Категорија:Планини во Албанија
Категорија:Кораб
Високо Брдо

**Високо Брдо** (познат и како **Висок Рид**) — врв во јужниот дел на главниот срт на протегање на планината Кораб, во Република Македонија. Неговата надморска височина изнесува 2.245 метри.  
## Местоположба
Се наоѓа на крајниот јужен дел на планината Кораб на главниот срт, во непосредна близина односно на самата гранична линија меѓу Македонија и Албанија. Според местоположбата на врвот Високо Брдо се наоѓа на координатите 41°41'19" северна географска широчина и 20°32'04" источна географска должина. Сместен е на главниот срт на протегање на планината Кораб, помеѓу врвот Плоча (2235 м.) на север и преслапот Дешат на југ, додека од него кон исток се испушта планинска огранка на која се наоѓаат врвовите Јаворско Брдо и Куртово Ќуле. Со својата местоположба врвот Високо Брдо го претставува последниот планински врв на протегањето на сртот на планината Кораб од север кон југ, после кого следува преслапот Дешат од каде започнува истоимената планина, дел од овој масив. Во јужниот  дел  на  планината  Кораб  вкупно  се  регистрирани  шест  врвови  со  височина  поголема  од 2,000 м, а меѓу нив највисок е врвот Висок Рид (2,245 м). Се одликува со многу величствена глетка, особено погледнат од север (од Плоча), каде самиот врв Високо Брдо се прикажува како многу остар и зашилен врв со глетка на целиот планински масив на Дешат и Крчин со највисоките врвови во позадината. Источната падина на врвот Високо Брдо на македонска територија и западната падина на албанска територија се тревнати и е возможно искачување на врвот по источната македонска падина бидејќи по неа минува доброразгазената граничарска патека, додека само северната падина на врвот е многу стрмна вертикално пресечена и карпеста со сипар од издробени камења и ситен песок, поради што е невозможно искачувањето по неа. Самиот највисок дел на врвот е остар и зашилен, но од далеку изгледа особено висок поради што најверојатно го добил името Високо Брдо. Во некои пишани извори врвот е познат и како Висок Рид, додека на топографските карти врвот е запишуван како Високо Брдо, најверојатно под влијание на југословенското картографирање на српскохрватски јазик. 
## Галерија


File:Високо Брдо (Кораб) 03.jpg|Поглед на Високо Брдо од север
File:Високо Брдо (Кораб) 04.jpg|Поглед на Високо Брдо од неговото северно подножје
File:Високо Брдо (Кораб) 05.jpg|Поглед на Високо Брдо од исток
File:Високо и Јаворско Брдо (Кораб) 01.jpg|Поглед на врвовите Јаворско Брдо (лево) и Високо Брдо (десно)
File:Високо Брдо (Кораб) 02.jpg|Поглед на Високо Брдо (лево) и масивот на Кораб во позадина


## Наводи

Категорија:Врвови во Македонија
Категорија:Планини во Албанија
Категорија:Кораб
Вишеградска група

**Вишеградската група**, е културна и политичка алијанса на четири средноевропски држави - Чешка, Унгарија, Полска и Словачка, кои се членки на Европската Унија (ЕУ) и НАТО - со цел унапредување на меѓусебната воена, културна, економска и енергетска соработка со понатамошна нивна интеграција во ЕУ.

Групата води потекло од самитот на водачите на Чехословачка, Унгарија и Полска во унгарскиот град Вишеград на 15 февруари 1991. Локацијата била избрана како намерна алузија на средновековниот Вишеградски собир во 1335 помеѓу Јован I од Бохемија, Карло I од Унгарија и Казимир III од Полска.

По распадот на Чехословачка во 1993, Чешка и Словачка станале засебни членки на групата. Сите четири земји-членки на Вишеградската група станале членки на ЕУ на 1 мај 2004.

## Наводи

Категорија:Меѓувладини организации
Категорија:Надворешни односи на Чешка
Категорија:Надворешни односи на Унгарија
Категорија:Надворешни односи на Полска
Категорија:Надворешни односи на Словачка
Категорија:Средна Европа
Категорија:Европа во 1991 година
Јако Хинтика

мини|Јако Хинтика-2006 г.
                                                                                                 
**Јако Хинтика** (фин. Jaakko Hintikka) ( - ) — фински филозоф и логичар.
                                                                                                 
Долги години предавал на Државниот универзитет во Флорида, Станфорд, Универзитетот во Хелсинки, и на Финската академија. Последно бил и филозоф на Бостонскиот универзитет. Издал многубројни книги и текстови, и дал големи придонеси за математичката логика, филозофската логика, фолозофија на математиката, епистемологијата, филозофијата на јазиците, и филозофијата на науките. Неговите дејства се преведувани на повеќе од девет јазици.                                                                                                 
                                                                                                 
Хинтика се смета за основувач на формалната епистемична логика и семантики игри за логика. На почетокот на неговата кариера ја развил семантиката на модалната логика суштински аналогна на Крипкеовата семантика, и ја открил денеска широко користената семантичка табела, независно од Еверт Вилем Бет. Во покасните децении работел претежно на семантиката на игра, и на ИФ-логиката, позната по нејзините квантификатори, за кои тој верувал дека подобро се погодувале со нашата интуиција за квантификаторите, туку конвенционална логика од прв ред. Важни се неговите коментари на делата на Аристотел, Кант, Витгенштајн, и Чарлс Пирс. Работата на Хинтика може да се смета како продолжение на англомеричките тенденции во фолозофијата, који ги основале Фрег и Бертран Расел.

Категорија:Членови на Норвешката академија на науките
Категорија:Странски членови на Руската академија на науките
Категорија:Членови на Американското филозофско друштво
Алфред Тарски

мини|Алфред Тарски во 1968 година.
                                                                                                   
**Алфред Тарски** () (,  - , ) — полски математичар и логичар, автор на значајни студии од делот на математичка логика, математика, општа алгебра, теорија на множествата, и геометријата. Студирал руски, германски, француски, грчки и латински. На штотуку отворениот Варшавски универзитет во 1918 година почнал со студиите по биологија.
                                                                                                   
Докторирал на Варшавскиот универзитет во 1924 година. Од 1925 до 1939 година бил доцент на Варшавскиот универзитет, каде што држел предавања по математика и логика. Во 1939 година емигрирал во Америка. На Универзитетот во Калифорниjа во Беркли станал професор во 1949 година. Автор на семантичката дефиниција на вистината која е по него онтолошки и гноселошки неутрална и одговара на интуитивната смисла на класичната Аристотелова дефиниција за вистината.                                                                                 
                                                                                                   
Во 2000 г. Меѓународниот астрономски сојуз името Алфред Тарски му го дала на планетоидот откриен во 1997 година.

Категорија:Членови на Кралската холандска академија на уметностите и науките
Категорија:Членови на Полската академија на науките
Категорија:Членови на Националната академија на науките на САД
Таткото-господар (филм од 1977)

**Таткото-господар** (италијански: *Padre Padrone*) - италијански филм од 1977 година, во режија на браќата Паоло Тавијани и Виторио Тавијани, кои се автори и на сценариото, заедно со Гавино Леда по чија книга е снимен филмот. Главните улоги ги толкуваат: Омеро Антонути, Саверио Маркони, Марчела Микеланџели, Фабрицио Форте, Станко Молнар и Нани Морети. Филмот освоил награда на Берлинскиот филмски фестивал, а на Канскиот фестивал ги освоил „Златната палма“ и наградата FIPRESCI.

## Синопсис
Дејството на филмот се одвива во Сардинија и го опишува животот на Гавино. Еден ден, таткото на Гавино (малиот Гавино го глуми Форте) влегува во училиштето и го зема со себе својот син со намера да го претвори во овчар. Така, малиот Гавино е осуден да живее во планината, каде мора да го трпи суровиот однос на татко му (го игра Антонути), кој често го казнува со ќотек заради направените грешки. Годините минуваат, а Гавино (возрасниот Гавино го игра Маркони) останува неписмен, извршувајќи ја овчарската работа. Кога момчињата од селото заминуваат на работа во Германија, и Гавино се пријавува, но комисијата го одбива зашто неговиот татко не дал согласност. Дури откако студот го уништува маслиникот, таткото го продава целиот имот и го испраќа Гавино во армијата. Таму, тој се описменува, го положува испитот за радио-техничар, завршува гимназија и сонува да студира лингивстика. Меѓутоа, татко му не се согласува и Гавино е принуден да се врати во селото каде повторно работи како овчар. Меѓутоа, желбата за студирање е посилна и тој му се спротивставува на татко му. Подоцна, Гавино го завршува факултетот, пишува студија за дијалектот на родниот крај, но повторно нешто го тера да се врати во своето село.

## Наводи

Категорија:Италијански филмови
Категорија:Филмови на италијански јазик
Категорија:Филмови од 1977 година
Категорија:Филмови чие дејствие се одвива во Италија
Категорија:Филмови на браќата Тавијани
Категорија:Филмови со Омеро Антонути
Категорија:Филмови со Саверио Маркони
Категорија:Филмови со Нани Морети
Категорија:Филмови со Марчела Микеланџели
Категорија:Филмови со Фабрицио Форте
Категорија:Филмови со Станко Молнар
Категорија:Филмови засновани на книги
Категорија:Добитници на Златната палма
Бигамист (филм од 1953)

**„Бигамист“** (англиски: *The Bigamist*) — американски филм од 1953 година, во режија на Ида Лупино. Автори на сценариото се Лоренс Б. Маркус (Lawrence B. Marcus) и Лу Скор (Lou Schor), а главните улоги ги играат: Џоан Фонтејн (Joan Fontaine), Ида Лупино, Едмунд Гвен (Edmund Gwenn) и Едмонд О'Браен (Edmond O'Brien). Овој филм е првиот во кој режисерката истовремено е носителка на една од главните женски улоги.

## Синопсис
Хари (го игра О'Браен) и Ева (ја игра Фонтејн) сакаат да посвојат дете, бидејќи Ева не може да раѓа. Посредникот во постапката, господинот Џордан (го игра Гвен), ги предупредува дека ќе мора темелно да ги провери, а тогаш Хари чудно го погледнува и поради тоа, господинот Џордан се загрижува. Хари и Ева живеат во Сан Франциско и имаат заедничка фирма, а поради работните обврски Хари често патува во Лос Анџелес.

## Наводи

Категорија:Филмови на Ида Лупино
Категорија:Филмови со Ида Лупино
Категорија:Филмови со Џоан Фонтејн
Категорија:Филмови со Едмунд Гвен
Категорија:Филмови со Едмонд О'Браен
Категорија:Црно-бели филмови
Категорија:Американски филмови
Категорија:Филмови на англиски јазик
Категорија:Филмови од 1953 година
Категорија:Филм ноар
Категорија:Филмови чие дејствие се одвива во Сан Франциско
Опел Калибра

**Опел Калибра** (германски: *Opel Calibra*) — автомобил дизајниран и произведен од германскиот производител на автомобили Опел. Производството на Опел Калибра траело од 1989 до 1997 година. Во Велика Британија, каде што останал во продажба до 1999 година, се продавал под брендот „Воксхал“ како „Воксхал Калибра“. Исто така, Шевролет го продавал како Шевролет Калибра во Јужна Америка, и Холден Калибра во Австралија и Нов Зеланд од страна на Холден.

Калибра била претставена како одговор на јапонските спортски модели на купе, на крајот на 80-тите и почетокот на 90-тите. Во неа се користиле придвижувачите на првата генерација Опел Вектра, кој модел бил претставен во октомври 1988 година. Производството на „Калибра“ било во седиштето на фабриката „Опел“ во Риселсхајм, Германија и фабриката за автомобили „Валмет“ во Усикаупунки, Финска, каде што производството било консолидирано во ноември 1995 година.

Калибра првично била достапна само со погон на предните тркала, но од ноември 1990 година станала достапна и на четири тркала.

thumb|left|Опел Калибра (1994–1997)
thumb|Воксхал Калибра (1995)
thumb|Холден Калибра (1991)
thumb|Опел Калибра 2.0 16V ''Last Edition''
thumb|right|Опел Калибра

## Наводи

Калибра
Опел Калибра
Опел Калибра
Леополд Стаф

**Леополд Стаф** (полски: *Leopold Staff*; 1878-1957) - полски поет.

## Животопис

## Творештво
Својата прва книга Стаф ја објавил во 1901 година, во времето на „Млада Полска“. Неговото дело е обемно - објавил поголем број поетски збирки, драми и есеи, а се занимавал и со преведување. Скамандровците го сметале за свој водач и учител, а младите поети во повоената Полска во него гледале поет кој ги спојува разните епохи во полската поезија. И навистина, неговата поезија се менувала од една друга епоха, од еден до друг правец и во неа се отсликуваат сите фази и моди низ кои поминала полската поезија во XX век. Неговата поезија по Втората светска војна воодушевува со својата свежина, едноставност, концизност, одредена доза хумор и животна мудрост. Оттука, токму оваа фаза од неговото творештво денес е најприфатена и се смета за претставителна за неговото дело. За време на својот живот, Стаф уживал голема слава како најголем полски поет, но потоа за брзо време паднал во заборав.

## Наводи

Категорија:Полски поети
Категорија:Родени во 1878 година
Категорија:Починати во 1957 година
Шангај мастерс

**Шангај АТП мастерс 1000** – професионален тениски турнир од серијата АТП Мастерс, кој се игра на отворени терени со тврда подлога. Тој е единстениот мастерс турнир кој се игра вон Европа и Северна Америка. Се одржува секоја година во октомври на Ќиџунг арената во Шангај, во Кина.

Новак Ѓоковиќ е рекордер по бројот на освоени титули во поединечна конкуренција со четири освоени турнири.

## Бодови и парична награда

## Победници на турнирот
### Поединечно

### Парови

## Наводи

## Надворешни врски
* Официјална презентација  

Категорија:АТП Мастерс серија
Јулијан Тувим

**Јулијан Тувим** (полски: *Julian Tuwim*; 1894-1953) - полски поет.

## Животопис
Тувим е роден во Лоѓ, во еврејско граѓанско семејство. За време на Втората светска војна емигрирал во САД.

## Творештво
Како најголем поет во рамките на групата „Скамандар“, Тувим истовремено бил најпопуларниот и највлијателниот полски поет меѓу двете светски војни. Тој е еден од најплодните и најсилните полски поети, одличен версификатор кој во стихови го претворал сето она што го видел и доживеал. Тувим ја демократизирал, оживеал и осовременил полската поезија, воведувајќи го обичниот, малиот човек од гетото, од продавниците и од кафеаните. Тој се залагал и пишувал поезија која може да ја разбере обичниот граѓанин. Парадоксално, тој постојано се борел против малограѓанството, но истовремено секогаш останал во неговите рамки, немоќен да ги надмине малограќанскиот вкус, етика и естетика. Сите негови дела изгледале нови, привлечни и пристапни, а неговата поезија извршила влијание на неколку генерации полски поети. Причината за тоа лежи во тоа што неговата поезија е секојдневна, улична, кафеанска и новинарска. Затоа, тој бил застапен и во книжевните списанија, и во книгите, како и во училишните читанки, во кабареата, во хумористичните списанија, а неговите песни се пееле на радио и се прераскажувала меѓу боемите во вид на вицеви или епиграми. Недостатоците на неговата поезија се типични за сите поети од групата „Скамандар“ и за нивните следбеници: Тувим не бил способен да ја надмине традицијата од XIX век. Така, за време на престојот во САД, тој воопшто не бил во тек со современите тенденции во европско-американската поезија, туку останал заглавен во полското минато пишувајќи во својата недовршена старомодно поема „Полско цвеќе“ бескрајни рими за старата Полска и за старата Варшава. Поради тоа, неговата поезија денес нема следбеници, туку претставува само чесен крај на една епоха во развојот на полската поезија.

## Наводи

Категорија:Полски поети
Категорија:Членови на Скамандар
Категорија:Родени во 1894 година
Категорија:Починати во 1953 година
Категорија:Полски Евреи
Јан Лехоњ

**Јан Лехоњ** (полски: *Jan Lehoń*; 1899 — 1956) — полски поет.

## Животопис
Во 1930 година, Лехоњ се преселил во Париз, каде работел како дипломат, а потоа емигрирал во Њујорк. Во САД останал до крајот на животот, а животот го завршил со самоубиство.

## Творештво
Лехоњ е првиот поет на поетската група „Скамандер“ кој станал славен уште на почетокот од своето творештво, во 1918 година, кога ја објавил збирката „Црвена поема“. Објавена во годината на обновувањето на полската држава, оваа книга ги оживеала звуците на старата полска поезија, романтичарската и постромантичарската, која била обожавана од полската публика. Во таа збирка биле застапени сите големи имиња од полската историја и сите полски легенди, заедно со името на водачот на полската независност, Јузеф Пилсудски. Но, веќе во 1920-тите, Лехоњ речиси престанал да објавува поезија. Исклучително елегичен поет, по повеќегодишниот молк, Лехоњ повторно почнал да пишува кога Полска била окупирана за време на Втората светска војна. Неговиот елегичен тон останал и за време на неговиот емигрантски живот, кога продолжил да сонува за мазовјецките полиња, за Татрите, за Варшава од неговата младост, претставувајќи ја својата земја како митска, недостижна земја. Обоена во старински бои, целата негова поезија е посветена само на Полска која не постои во стварноста, на Полска од легендите. До крајот на својот живот, Лехоњ останал поет на полската традиција поради што до ден-денес тој е еден од милениците на полската читателска публика.

## Наводи

Категорија:Полски поети
Категорија:Членови на Скамандар
Категорија:Родени во 1899 година
Категорија:Починати во 1956 година
Општински фудбалски лиги на Македонија 2009/2010

**Општинските фудбалски лиги на Македонија 2009/2010** - 18. издание на Општинските фудбалски лиги на Македонија.

## Регион Север
### ОФЛ Кисела Вода




## Поврзано
* Фудбалски куп на Македонија 2009/2010
* Прва фудбалска лига на Македонија 2009/2010
* Втора фудбалска лига на Македонија 2009/2010
* Трета фудбалска лига на Македонија 2009/2010

## Надворешни врски
* Официјално мрежно место на Фудбалската федерација на Македонија 
* Македонски фудбал 

2009/2010
Општински лиги
Општински лиги
Саем на книгата во Улан Батор

Саемот на книгите во Улан Батор се организира секоја година во мај за време на пролетта и во септември за време на есента. На овој настан учествуваат повеќе од 300 автори и повеќе од 120 издавачки куќи и сродни организации. Овој настан е во организација на одделот за култура во градот и Министерството за образование. Овој саем на книги им овозможува на читателите да се запознаат со најновите книги, да се сретнат со авторите и да присуствуваат на нивните разговори за книги, да се вмрежат и да ги прошират своите културни искуства од книгите.

## Наводи
Антони Слонимски

**Антони Слонимски** (полски: *Antoni Słonimski*; 1895-1976) — полски поет.

## Животопис
Долги години, Слонимски живеел во Западна Европа.

## Творештво
Од сите припадници на поетската група „Скамандар“, Слонимски е најголем традиционалист во однос на формата. Тој верувал дека песната треба да убедува и да воспитува и бил најголем приврзаник на дидактичката улога на поезијата во полската поезија на XX век. Поради тоа, во неговите песни доминираат мудрата реторика и актуелноста на проблемите за кои пее. Всушност, неговата поезија претставува хроника на полските случувања од 1918 година натаму, а тоа се должи на фактот дека Слонимски објавувал фељтони во кои дал најдуховита критика на полското општество во поново време. Сепак, хуморот присутен во фељтоните во помала мера е присутен во неговата поезија која повеќе се одликува со мудра иронија. За време на подемот на скамандаровците, позијата на Слонимски била поборбена од онаа на Јулијан Тувим и на другите челнови на групата. Слонимски повикувал на кршење на старите односи, на поврзување со надворешниот свет, а тоа го правел со голема доза на потсмев кој од општеството бил сфатен речиси како анархизам. Формално, неговата поезија е врзана за парнасовскиот период, за полската и за европската класика и во неговата поезија воопшто нема траги од формалните иновации низ кои поминала европската поезија во текот на XX век.

## Наводи

Категорија:Полски поети
Категорија:Членови на Скамандар
Категорија:Родени во 1895 година
Категорија:Починати во 1976 година
Категорија:Луѓе од Варшава
Категорија:Полски Евреи
Јарослав Ивашкјевич

мини
**Јарослав Леон Ивашкјевич** (полски: *Jarosław Leon Iwaszkiewicz*; 1894–1980) – полски поет.

## Животопис
Во младоста, Ивашкјевич се стекнал со висока музичка култура и долго време бил блиско поврзан со музичкиот живот на Полска.

## Творештво
Од сите припадници на поетската група „Скамандар“, Ивашкјевич е најнетипичен за поетиката на оваа група. Токму поради таа органска издвоеност, и за критиката и публиката, неговата поезија била малку туѓа, далечна и недоволно ценета. Во својата поезија, тој не пропагирал ниту витализам, ниту пеел за малиот граѓанин, ниту се занесувал со полското минато, ниту се обидувал да воспитува и да проповеда. Наместо сето тоа, тој ја негувал „чистата лирика“, а најчесто се работи за лирски запис, лирска слика, реминисценција, често сентиментална, а пред сè, напишана со голема смисла за музичко богатство на стихот и на строфата. Во тој поглед, слободно може да се каже дека во своите песни Ивашкјевич често компонирал мали музички записи. Истовремено, неговата поезија претставува мал лирски дневник, воден низ неговиот долг и богат живот. Иако никогаш не бил многу популарен, со текот на времето неговата поезија стекнала сè повеќе приврзаници.

## Наводи

Категорија:Полски поети
Категорија:Членови на Скамандар
Категорија:Родени во 1894 година
Категорија:Починати во 1980 година
Категорија:Носители на Орденот на пријателството меѓу народите
Марија Павликовска-Јасножевска

[мини|Марија Павликовска-Јасножевска, слика на [Станислав Игнаци Виткевич]]
**Марија Павликовска-Јасножевска** (полски: *Maria Pawlikowska-Jasnorzewska*; 1895-1945) - полска поетеса.

## Животопис
По окупацијата на Полска за време на Втората светска војна, Павликовска-Јасножевска емигрирала. Тешко заболена од рак, неуспешно третирана со радио-терапија, таа умрела во една болница во Лондон, два месеца по завршувањето на војната.

## Творештво
Павликовска-Јасножевска почнала да ги објавува своите песни во периодот меѓу двете светски војни, во „Скамандар“ и во „Вјадомошќи лјитерацкје“ поради што некои книжевни критичари ја сметаат за шестиот припадник на скамандровците. Нејзината поезија потполно се издвојува според силноизразената женска тема, целосно непозната во историјата на полската поезија. Цело време, таа пеела само за љубовта кон мажот или кон „машкото“ и нејзе ѝ биле туѓи сите други материјални, политички и философски проблеми. Пред неа, ниедна полска поетеса не пеела толку отворено, искрено и со толкава елеганција за телесната љубов и токму со тоа се поврзани сите добри и слаби страни на нејзината поезија. Подоцна, под влијание на војната, окупацијата на Полска и сеќавањата на драгите луѓе, во нејзината поезија се појавила нота на очајување, елегичност и мистичен страв за иднината на нејзиниот народ. Инаку, нејзините песни се одликуваат со китнест јазик, исклучително концизна и кратка форма. Долго време, Павликовска-Јасножевска била игнорирана, но Втората светска војна, по нејзината смрт, полската критика со воодушевување ја прифатила поезијата на Павликовска-Јасножевска, сместувајќи ја во врвот на полската поезија и нарекувајќи ја „словенската Сафо“.

## Наводи

Категорија:Полски поети
Категорија:Членови на Скамандар
Категорија:Родени во 1895 година
Категорија:Починати во 1945 година
Категорија:Родени во 1891 година
2Bona

**2Bona** или **2Бона** — македонска трап, хип-хоп, ар-ен-би и регетон-група. Членови на групата се Марио Јелиќ-Кун, во улога на продуцент, текстописец и пејач; и Антонио Стојановски-Тонито, во улога на текстописец и пејач. Нивната музика е вдахновена од новите светски современи музички трендови и е наменета за ноќни клубови и дискотеки. Нивниот прв сингл се вика *Лево десно* и бил објавен во 2015 година.  Родени се во Скопје каде што живеат моментално. Имаат издавачка куќа позната како „Gorilla TV" основана во 2020 година.

Во март 2019 година, тие издале албум наречен *2Bona*. На албумот има шест песни, а тој е снимен за издавачката куќа *Global Music Entertainment*. Понатаму, 2Bona направила соработка со српската пејачка Елена Китиќ, и во 2019 година ја пуштиле хит-песната *Colombiana.* Марио во интервју за нивниот успех рекол*: „Веќе сме сигурни дека кршиме некоја бариера и ставаме мостови во сите други земји".* Следната година, тие ја направиле првата соло хит-песна наречена *Joker,* која има над 15 милиони прегледи.

Меѓу другите нивни соработки се и со: Слаткаристика — нивниот близок пријател (*Би направил сè, Дијаманти, Главо луда*), Tyzee (*Југ*), Таско, Тракер, Газда Паја, Бандата на Руба итн. 2Bona моментално се сметаат како водачи на новиот бран на музика на Балканот.

thumb|десно|250px|Марио Јелиќ
thumb|десно|250px|Антонио Стојановски

## Дискографија

### Албуми

### Спотови

## Наводи

__ИНДЕКС__

Категорија:Македонски хип-хоп
Стојне Николова

мини|Хитови: Око мое / После мене / Рано е / Мелем за душа...
**Стојне Николова** (Струмица, 4 септември 1994) — македонска поп-фолк пејачка. Нејзиното прво фестивалско појавување е забележан како седумнаесетгодишна девојка на Роса фест 2011 со песната „Моминска вечер“, по што следуваат неколку синглови. Стојне, како најмлада фолк пејачка, веднаш станува забележана и барана, а со првиот албум „Од тебе подарена“ набрзо се издигнува неколку скалила погоре. Во 2018 година на Роса фест ја изведува „Око мое“ која веднаш станува хит. 

Редовен учесник е на повеќето фестивали во Македонија: Роса фест, Валандово, Охридски трубадури, Прилеп фест и други. Учествува во „Пирин фолк фест“ во Свети Врач, Пиринска Македонија меѓу 2015 и 2017 година, од каде е добитник на неколку награди.

Во 2025 учествуваше во проектот, албум „Тамбуром кроз Македонију“ објавен во Хрватска со 2 македонски песни: „Зошто си ме мајко родила“ и „Стани моме да заиграш“. Гостуваше и на јубилејниот концерт на Ампе и Драчево Оркестар во Скопје.

## Фестивалски настапи

* Роса фест - (2011) *Моминска вечер / (2015) Ajде Македонијо / (2017) Зоште ме изневери / (2018) Око мое / (2019) Заедно да бидеме - Со Дамјан Стојановски / (2020) Новата јас / (2021) Ти си живот мој /  (2022) Мајка роди до два сина / (2023) На две страни / (2024) Јужна крв / (2025) Убави по душа*

* Охридски трубадури - (2015) *Рано е / (2016) Тебе ти припаѓам / (2022) Аманет*

* Пирин фолк фест - (2015) *Опиум / (2016) Зошто ме изневери*

* Валандово - (2019) *Едно засекогаш* (награда за дебитант)

* Лешочки фок фест - (2020) *Канете гости на мекици*

* Прилеп фест - (2024) *Најлична невеста*

## Дискографија

### Албуми
 
(2015) Од тебе подарена 

(2019) Мелем за душа - Сенатор мјузик

### Соработка на други проекти
(2020) *Албум со музика за семејните вредности* - учесник со песната „Канете гости на мекици“, *изд. Сенатор мјузик*.

(2025) Тамбуром кроз Македонију - учесник со 2 македонски народни песни на албум објавен во Хрватска. изд. *Газдеарт*

### Спотови

## Наводи

Категорија:Пејачи од Струмица
Категорија:Македонски поп-фолк пејачи
Категорија:Родени во 1994 година
Ксавијер Гарсија

**Ксавиjер Гарсија Гадеа** (  ; Барселона, 5 јануари 1984 година ) е шпански ватерполист. Тој во моментов настапува за Литорал. Тој игра на центарската позиција.

Со шпанската репрезентација тој освоил сребрен медал на Светското првенство во 2009 година во Рим, бронзен медал на Светското првенство 2007 година во Мелбурн и бронзен медал на Европското првенство во ватерпол во 2006 година во Белград.

Од 2016 година. настапувал за хрватскиот ватерполо тим.

## Надворешни врски

Категорија:Родени во 1984 година
Адам Важик

**Адам Важик** (полски: *Adam Ważyk*; 17 ноември 1905, Варшава — 13 август 1982, Варшава) — полски поет и есеист.

## Животопис
Адам Важик, чие вистинско име е Ајцик Вагман (*Ajzyk Wagman*), потекнува од еврејско семејство. За време на Втората светска војна, Важик престојувал во СССР, а во Полска се вратил заедно со Првата полска армија. По војната, тој бил уредник на едно списание и извршувал неколку одговорни политички функции, а во октомври 1956 година се повлекол од политичкиот живот.

## Творештво
Својата поетска кариера Важик ја започнал во рамките на краковската авангарда; заедно со Пшибош и Бженковски, Важик бил еден од најдобрите поети на полската авангарда. Потоа, во 1930-тите, тој почнал да пишува речиси само проза. По Втората светска војна, тој бил еден од најистакнатите претставници на соцреализмот во полската книжевност. Покрај многу декларативни песни, посветени на Сталин и на партијата, во тие години, Важик се занимавал и со публицистика, уредувал едно списание, а од октомври 1956 година почнал да се занимава само со книжевност. Важик се смета за еден од предводниците на новата полска поезија. Во 1955 година, во „Нова култура“, тој ја објавил поемата „Поема за возрасните“ која содржи стихови кои во тоа време звучеле еретички. Поемата претставува поетски трактат, исповед, самокритика, политички манифест, критика и повик за нов живот. Поемата била големо изненадување имајќи предвид дека Важик бил исклучително ангажиран сталинист.

## Наводи

Категорија:Полски поети
Категорија:Родени во 1905 година
Категорија:Починати во 1982 година
Категорија:Полски Евреи
Јово Станојевиќ

upright|мини|Јово Станојевиќ
**Јово Станојевиќ** (Сомбор, 27 септември 1977 година) — поранешен српски кошаркар. Играл на централна позиција.

## Клупска кариера
Својата сениорска кариера ја започнал на само 16 години во Војводина. Како еден од најталентираните играчи на СР Југославија, тој двапати учествувал на Самитот Најки Хуп (1995, 1996).

Во 1996 година заминал во КК Црвена Ѕвезда. Со нив ја освоил титулата **Шампион во СР Југославија** во 1998 година и го направил своето деби во Евролигата во сезоната 1998/99. По напуштањето на КК Црвена Ѕвезда, тој поминал една сезона во израелскиот клуб Макаби Ранани, а во 2001 година заминал да игра во КК Партизан една сезона. Со црно-белите освоил уште една национална титула, како и **Купот на СР Југославија**, а бил прогласен за најкорисен играч на ЈУБА лига.

Од 2002 до 2007 година играл во Алба Берлин и за тоа време освоил една германска титула и два купа. Исто така двапати бил најкорисен играч во Бундеслигата. Тој се вратил во Србија накратко во 2007 година и потпишал договор со Мега Аква Мон, а потоа играл до крајот на сезоната 2007/08 во полскиот Проком и со нив го освоил државното првенство и куп. Неговите следни одредишта биле Бешикташ и Киев.

Во февруари 2009 година се вратил во српската кошарка и потпишал договор со Војводина Србијабајас. Сезона 2009/10 ја поминал во Кепез. Во текот на 2010 година кратко играл за Ал Кувајт.

Во јуни 2010 година, тој се вратил во Турција каде играл до крајот на кариерата, прво за Пинар Карсијака, а потоа за ТЕД Анкара. Тука тој обезбедил одлични партии во неговите подоцнежни години. Во август 2013 година одлучил да стави крај на својата кариера.

## Успеси

### Клупски

* **Црвена ѕвезда** : 
** Првенство на СР Југославија (1): 1997/98. 
* **Партизан** : 
** Првенство на СР Југославија (1): 2001/02. 
** Куп на СР Југославија (1): 2001/02. 
* **[[КК Алба Берлин|АЛБА Берлин]]** : 
** Германско првенство (1): 2002/03. 
** Куп на Германија (2): 2003, 2006 година. 
* **Проком** : 
** Полско првенство (1): 2007/08 година. 
** Куп на Полска (1): 2008 година.

### Поединечни

* Најкорисен играч на Првенството на СР Југославија (1): 2001/02. 
* Најкорисен играч на германското првенство (2): 2002/03, 2005/06. 
* Учесник на Ол-стар првенството на СР Југославија (2): 1998/99, 1999/00. 
* Учесник во Ол-стар натпревар на германско првенство (3): 2002/03, 2003/04, 2004/05.

### Репрезентативни

* Европско првенство до 22 години : 1996 година.
* Средоземни игри : 1997 година
* Светско првенство до 22 години : 1997 година
* Европско првенство до 22 години : 1998 година.
* Универзијада : 2001 година.

## Наводи

## Надворешни врски

* Профил на мрежната страница на Евробаскет 
* Профил на мрежната страница на Евролигата 
* Профил на мрежната страница на Турската лига 
* Профил на страницата на Фибе

Категорија:Играчи на КК Бешикташ
Категорија:Српски кошаркари
Категорија:Родени во 1977 година
Категорија:Живи луѓе
Јулијан Пшибош

**Јулијан Пшибош** (полски: *Julian Przyboś*; 1901-1970) - полски поет.

## Творештво
Пшибош е најголемиот поет на краковската авангарда во периодот пред Втората светска војна. Меѓутоа, своите најдобри поетски и теоретски дела ги напишал по започнувањето на војната, а по војната бил еден од најважните полски поети. За време на германската окупација, тајно објавил две збирки, „Додека ние живееме“ и „На тебе за мене“, кои се можеби неговото највисоко поетско достигнување, а повеќе песни од нив спаѓаат во најдобрите остварувања на полската поезија. Пшибош е авангарден и новатор во вистинската смисла на зборот - тој создал нов стих, нов речник и нова интонација на реченицата. Но, иако бил познат како најборбениот полски модернист, тој бил голем почитувач на најголемите полски поети од минатото - Адам Мицкјевич (кому му ја посветил книгата „Читајќи го Мицкјевич“), Норвид и Словацки, а од поетите меѓу двете светски војни особено го почитувал Болеслав Лесмјан. Исто така, тој е автор на најдобрата антологија на полски народни лирски песни. Пшибош работел стрпливо и напорно во изградбата на својот поетски израз при што бил напаѓан дека е апоетичен и дека ја разурнува поезијата. Меѓутоа, неговата долгогодишна работа се покажала исправна, зашто по Втората светска војна имал најголемо влијание врз полските поети. Низ неговата школа поминале многу поети од средната и од младата генерација, вклучувајќи ги и некои од најголемите имиња на повоената полска поезија: Збигњев Бјењковски, Тадеуш Ружевич, Мирон Бјалошевски и Тимотеуш Карпович.

## Наводи

Категорија:Полски поети
Категорија:Родени во 1901 година
Категорија:Починати во 1970 година
Солница

[мини|десно|250п|Солница на езерото [Карум во Етиопија.]]
[мини|десно|250п|Вадење [сол од Ујунската Солница во Боливија.]]
**Солница** — рамен предел од земјиште покриено со слој од сол и други минерали. Ова се природни појави кои се среќаваат во пустини, за разлика од соланите, кои се вештачки творби.

## Преглед
Една солница се образува со испарувањето на вода од езеро или бара. Ова се случува во мошне сушни предели, каде испарувањето на водата е поголемо од количеството на врнежи. Тука водата нема можност да се исцеди во земјата, па останува на површината додека не испари, оставајќи талози од минералите растворени во водата. Со текот на илјадници години овие соли се таложат во дебел слој, наречен и „дебела земја“. Минералите ја одбиваат сончевата светлина, што му даваат сјајно бела боја на пределот.

Некои солници можат да бидат опасни. Кората може да крие блатиште од кал во кое се заглибуваат потешките возила. Познат пример за ваков предел е депресијата Катара во источна Сахара, чии прикриени блатишта послужиле како стратешки препреки за време на Втората светска војна.

## Примери
* Боневилска Солница во Јута, САД — солница на која се постигнати бројни брзински рекорди за копнени возила.
* Етоша во Намибија — мошне позната солница во Африка, важна за геологијата
* Ујунска Солница во Боливија — најголемата солница во светот. Содржи 50 до 70&nbsp;% од светските резерви на литиум. Се одликува со огромна површина, чисто небо и исклучително рамност, поради што се користи за баждарење на висиномерите кај сателитите што ја набљудуваат Земјата.

## Поврзано
* Исушено езеро
* Солено езеро
* Крајбрежно калиште
* Солана

## Наводи

## Литература
* 
* 

## Надворешни врски


Категорија:Геоморфологија
Категорија:Земјишни облици
Категорија:Соли
Велко Попадиски

**Велко Апостолов**, наречен **Попадиски** или **Попадичанец** — македонски револуционер, велешки војвода на Внатрешната македонска револуционерна организација.

## Животопис

Велко Апостолов е роден 1886 година во велешкото село Попадија, тогаш под Османлиското Царство, денес во Македонија. Влегува во ВМОРО и е четник под команда на велешките војводи Стефан Димитров и Панчо Константинов. После Илинденското востание од 1906 година е главен војвода во Велешко, поради недостаток на окружен војвода. Учествува во Битката на Ножот во 1907 година. Загинува во 1908 година во село Скачинци заедно со двајца свои комити, предаден од Србомани. Според Васил Балевски, Велко Попадиски и Милан Змијата се откриени од турските власти и убиени после престрелка во Велес.

По повод 100 - годишнината од загинувањето на војводата Велко Апостолов - Попадиски, на 21 септември 2008 година се одржа панихида во негова чест во црквата „Св. Никола“, во велешкото село Попадија, а беше откриен и споменик во знак на сеќавање на војводата.

## Белешки


Категорија:Дејци на ВМОРО
Категорија:Попадија
Категорија:Луѓе од Велес
Категорија:Македонски револуционери
Категорија:Учесници во Илинденското востание
Танас Вражиновски

**Танас Вражиновски** (с. Смрдеш, Костурско, 23. Ⅶ 1941) – фолклорист, истражувач на македонскиот прозен фолклор, посебно на народните преданија и митологијата. 

Превел неколку книги од полски на македонски јазик и обратно.

## Извор
* Вражиновски, Танас Борисов на ''www.macedonianman.com'' (Дигитална Македонска Енциклопедіja) 

Категорија:Македонски фолклористи
Општински фудбалски лиги на Македонија 2017/2018

**Општинските фудбалски лиги на Македонија 2009/2010** - 26. издание на Општинските фудбалски лиги на Македонија.

## Регион Север
### ОФЛ Гази Баба




### ОФЛ Кисела Вода




### ОФЛ Скопје




## Регион Запад
### ОФЛ Гостивар




## Регион Југозапад
### ОФЛ Струга




#### Бараж за унапредување (Струга)
##### Полуфинале

##### Финале

## Регион Центар
### ОФЛ Кавадарци




### ОФЛ Прилеп - А лига




#### Бараж за унапредување (Прилеп)
##### Полуфинале

##### Финале

### ОФЛ Прилеп - Б лига




## Регион Југоисток
### ОФЛ Радовиш




## Поврзано
* Фудбалски куп на Македонија 2017/2018
* Прва фудбалска лига на Македонија 2017/2018
* Втора фудбалска лига на Македонија 2017/2018
* Трета фудбалска лига на Македонија 2017/2018

## Надворешни врски
* Официјално мрежно место на Фудбалската федерација на Македонија 
* Macedonianfootball.com 

2017/2018
Општински лиги
Општински лиги
Ениџевардарско Езеро

**Ениџевардарско Езеро** (**Пазарско Езеро** или **Пазарско Блато**; ) — поранешно езеро или блато во Ениџевардарско, југоисточна Егејска Македонија, денес во Грција. Припаѓа на групата на Егејските езера. Наречено е по градот Пазар (Ениџе Вардар) крај кој се наоѓало.

## Особености
Езерото се наоѓало во низинско подрачје на 8&nbsp;км јужно од градот Пазар и опфаќало . Езерото имало неправилeн триаголен облик, исдолжено во југозападен правец. Се образувало од водите на реките Мегленица и Колудеј, како и од пролетните водотеци на планината Пајак. Се одликувало со голема заблатена област и поголем број мали островчиња, тешко проодни трскарници полни со комарци кои ширеле маларија. Риболовот бил многу развиен. Со истиснувањето на македонското население, грчката држава почнала со негово цедење во полза на новодојденците од Мала Азија. Тоа е наполно исцедено во периодот од 1928 до 1932&nbsp;г., користејќи ги услугите на американското претпријатие „Њујорк фаундејшн компани“. На негово место е добиено плодно земјиште за стопански цели.

## Историја
[мини|250п|Четата на Апостол Петков — исправен најлево, до него е [Павле Кониковски.]]
Во периодот од 1903 до 1908&nbsp;г. Ениџевардарското Езеро имало разни бази на четите на ВМРО кои воделе борби со Грчката вооружена пропаганда. Со помошта на месните селани, ВМРО ги изградило езерските бази уште пред почетокот на Илинденското востание. Тука останала главната база на војводата Апостол Петков, од мештаните наречен „Ениџевардарското Сонце“. Во 1907&nbsp;г. четите се соочиле со заеднички напади од грчките единици и турската војска, со што биле принудени да ги напуштат базите.

Од 1904&nbsp;г. по јужната граница на езерото почнале да се утврдуваат чети на грчката пропаганда, на чело со Гоно Јотов. Во 1906&nbsp;г. од Грција дошле четите на Панајотис Папаѕанетејас, Михаил Анагностакос („Капетан Матапас“), Телос Агапинос („Капетан Аграс“), Јоанис Деместихас („Капетан Никифорос“) и Константинос Сарос („Капетан Калас“), а во 1907&nbsp;г. и онаа на Хараламбос Папагакис („Капетан Аграфиотис“).

Во Првата балканска војна, во октомври 1912&nbsp;г. крај езерото се одиграла Битката за Ениџе Вардар.

## Поврзано
* Сланица
* Урумлак

## Наводи

## Надворешни врски

Категорија:Езера во Егејска Македонија
Категорија:Поранешни езера
Категорија:Пазар (град)
Категорија:Постол
Владислав Броњевски

мини|Владислав Броњевски
**Владислав Броњевски** (полски: *Władysław Broniewski*; 1897-1962) - полски поет.

## Животопис
Броњевски учествувал во борбата за независност на Полска, како дел од легијата на Пилсудски. По стекнувањето на независноста, тој почнал да се бори за правата на угнетените - пролетеријатот и градската сиромаштија поради што бил прогонуван од полицијата и неколкупати бил затворен. Во 1939 година, Броњевски бил затворен во СССР, потоа со Андерсовата армија се префрлил на Блискиот Исток каде, по разидувањето со андерсовците, го дочекал крајот на војната. Потоа, тој се вратил во Пплска, каде бил искрен приврзеник на сталинизмот.

## Творештво
Броњевски има статус на народен пејач, зашто неговите песни, полни со звучност и емотивност, се најмногу рецитираните песни во полската поезија. Самиот Броњевски им ги рецитирал своите песни на работниците, студентите и учениците така што неговите песни допреле до публиката по усмен пат, а не во печатена форма. Уште во првите години по стекнувањето на независноста на Полска, Броњевски увидел дека слободата не стигнала до сите луѓе и станал поет на полскиот пролетеријат и набргу се стекнал со голема популарност. И по Втората светска војна, благодарение на тешкиот и чесен живот, Броњевски уживал голема популарност кај широката публика. Проста, чесна, непокорна и борбена, убедлива и разбирлива, поезијата на Броњевски се одликува и со висок уметнички квалитет. Во неа е собрана најдобрата традиција на полската патриотска лирика од романтизмот до поново време. Притоа, неговата револуционерна поезија била нова и според содржината и ги одразувала секојдневните проблеми на новиот поредок. Исто така, таа не била пишувана по угледот на советските поети, а освен тоа, под привидната едноставност и традиционалност, таа содржи значајно новаторство кое не е доволно проучено.

## Наводи

Категорија:Полски поети
Категорија:Родени во 1897 година
Категорија:Починати во 1962 година
Мјечислав Јаструн

**Мјечислав Јаструн** (полски: *Mieczysław Jastrun*; 29 октомври 1903 - 22 февруари 1983) - полски поет.

## Творештво
Иако меѓу двете светски војни, како и сите други млади поети, Јаструн соработувал со „Скамандар“ и со списанието „Вјадомошќи лјитерацјке“, Јаструн се развивал надвор од поетските групи и самостојно се борел за своето место во полската поезија. Како голем почитувач на полската народна традиција, сосбено на романтизмот, како и на Рилке и Хелдерлин, Јаструн пишувал рефлексивно-философска поезија, полна со префинета одмереност и со мајсторски обликувани стихови и строфи. Пред Втората светска војна, неговата поезија се одликувала со меланхолични тонови и била блиска до неосимболизмот при што границата меѓу стварноста и фантазијата во неговите песни била многу неодредена. За време на окупацијата на Полска дошло до целосен пресврт во неговата поезија. Тогаш, тој ги објавил збирките „Време на будноста“ и „Човечка работа“ во кои воопшто не пеел за страдањата за време на окупацијата, туку главната негова грижа била зачувувањето на „човечката работа“, т.е. она што е највредно во човекот. Главно негово дело од тој циклус е поемата „Сон на зимската ноќ“ (1941) која се вбројува меѓу најзначајните остварувања во полската поезија. По војната, некое време бил претставник на догматската естетика, но потоа им се вратил на своите поетски теми од „Сонот на зимската ноќ“. На тој начин, во неговата поезија се вратила рефлексивноста, продлабочена со новото животно искуство, со фина иронија и со хармонија меѓу поетските стремежи и можностите за нивните остварувања. Свесен за компликуваната положба на човекот во современиот свет, Јаструн со своето постојано поетско усовршување и со збогатувањето на својата лирика го давал својот придонес во развојот на културата. Освен со поезија, Јаструн се занимавал и со есеистика, а неговите монографии за големите полски поети (Кохановски, Мицкјевич и Словацки) се познати и надвор од границите на Полска.

## Наводи

Категорија:Полски поети
Категорија:Родени во 1903 година
Категорија:Починати во 1983 година
Категорија:Полски Евреи